
Edelény város helyi választási bizottsága

(székhely: 3780 Edelény, István király útja 52.; tel.: +36/48 524-100; e-mail: jegyzo@edeleny.hu)


Száma: E/3269-66/2024.
Edelény Város Helyi Választási Bizottsága
66/2024. (V.6.) 

HATÁROZATA

Edelény Város Helyi Választási Bizottsága – 2024. május 6. napján megtartott ülésén - a 2024. június 9. napjára kitűzött települési nemzetiségi önkormányzati képviselők 2024. évi általános választásán (a továbbiakban: választás) bejelentett roma települési nemzetiségi egyéni jelöltek sorrendjének sorsolása tárgyában 3 igen 0 nem szavazattal meghozta a következő

h a t á  r  o z a t o t

A Helyi Választási Bizottság a választáson Edelény településen bejelentett roma települési nemzetiségi egyéni jelöltek szavazólapon történő szerepeltetésének sorrendjét kisorsolta, és a sorsolás eredményét jelen határozat melléklete szerint állapítja meg.

A választási eljárásról szóló 2013. évi XXXVI. törvény (a továbbiakban: Ve.) 239.§-a szerint a Helyi Választási Bizottságnak a Ve. 160. §-a alapján meghozott, a jelöltek sorrendjének sorsolásáról szóló határozata ellen nincs helye önálló jogorvoslatnak. A sorsolás törvényessége elleni jogorvoslat a szavazólap adattartalmának jóváhagyása elleni jogorvoslati kérelembe foglalható.

I n d o k o l á s

A Ve. 160. § (1) és (2) bekezdése alapján a szavazólapon a jelöltek, illetve listák a választási bizottság által kisorsolt sorrendben szerepelnek. A választási bizottság a bejelentett jelöltek, illetve listák - annak a jelöltnek vagy listának a kivételével, amelynek nyilvántartásba vételét jogerősen elutasították - sorrendjének sorsolását a jelöltek, illetve listák bejelentésére rendelkezésre álló határnapon, 16 óra után végzi el. Nem kell sorsolást tartani, ha csak egy jelölt, illetve lista van.

Az Európai Parlament tagjainak, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban tartott 2024. évi általános választása eljárási határidőinek és határnapjainak megállapításáról szóló 5/2024.(III.12.) IM rendelet (a továbbiakban: IM rendelet) 42. § (4) bekezdése alapján a helyi választási bizottság a települési nemzetiségi önkormányzati képviselők választásán bejelentett jelöltek sorrendjének sorsolását 2024. május 6-án 16.00 óra után végzi el. [Ve. 160. § (2) bekezdés]
A hivatkozott jogszabályi rendelkezések alapján Edelény Város Helyi Választási Bizottsága 2024. május 6-án 16.00 óra után elvégezte a bejelentett jelöltek sorrendjének sorsolását. A jelöltek sorszámát jelen határozat melléklete tartalmazza.

A határozat a Ve. és az IM rendelet előzőekben hivatkozott rendelkezésein, a jogorvoslatról való tájékoztatás a Ve. 239. §-án alapul.

Edelény, 2024. május hó 6. nap

P.H.

Turóczi Bertalan

